པདྨ་ཅན་དག་མཛེས་པའི་རྒྱན། །དབྱངས་ཅན་བུ་མོ་ལུས་དཀར་མོ། །གཙུག་ཕུད་ཅན་
གྱི་མདངས་མཛེས་པ། །པདྨ་ཅན་དག་མཛེས་པའི་རྒྱན། །
གཉིས་པ་རྐང་པ་ཆ་མི་མཉམ་པར་བཟླས་པ་ལ་གསུམ་སྟེ། ལན་གཅིག་བཟླས་པ།
གཉིས་སུ་བཟླས་པ། གསུམ་དུ་བཟླས་པའོ། །དང་པོ་ལན་གཅིག་བཟླས་པ་ལ་དྲུག་སྟེ། རྐང་པ་དང་
པོ་གཉིས་པར་བཟླས་པ། དང་པོ་གསུམ་པར་བཟླས་པ། དང་པོ་བཞི་པར་བཟླས་པ། གཉིས་པ་
གསུམ་པར་བཟླས་པ། གཉིས་པ་བཞི་པར་བཟླས་པ། གསུམ་པ་བཞི་པར་བཟླས་པའོ། །དང་པོ་ནི།
མགྲིན་སྔོན་ཅན་གྱི་མཛའ་ན་མོ། །མགྲིན་སྔོན་ཅན་གྱི་མཛའ་ན་མོ། །དེ་འདྲ་གཉིས་ཀའི་མཛེས་
སྡུག་ནི། །འཇིག་རྟེན་ཀུན་གྱི་ཡི་གར་འོང་། །གཉིས་པ་ནི། གཙང་བྱེད་ལས་སྐྱེས་རེག་བྱ་ཡིས། །ཚ་
ལས་པས་དྲག་པ་ས་
བའི་གདུང་བ་ཀུན་འཕྲོག་ཅིང༌། །གཙང་བྱེད་ལས་སྐྱེས་རེག་བྱ་ཡིས། །གྲང་བས་ཉེན་པའི་སྡུག་
བསྔལ་སེལ། །གསུམ་པ་ནི། རོ་དང་ལྡན་པའི་ཆུ་འཛིན་དབང༌། །འདི་ནི་རྨ་བྱ་དགའ་བའི་དཔལ། །
མི་ཟད་རིན་ཆེན་འབྱུང་བའི་དཔལ། །རོ་དང་ལྡན་པའི་ཆུ་འཛིན་དབང༌། །བཞི་པ་ནི། ནགས་ཀྱི་
དཔལ་མོ་རྒྱན་བྱེད་པའི། །གཙུག་ཕུད་ཅན་གྱི་མདངས་མཛེས་པ། །གཙུག་ཕུད་ཅན་གྱི་མདངས་
མཛེས་པ། །དེ་ཡི་དངོས་ཀུན་གསལ་བར་བྱེད། །ལྔ་པ་ནི། པདྨ་རྒྱས་པའི་ཚལ་བཟང་གི །དཔལ་དུ་
གྱུར་པའི་རྟ་ལྗང་ཅན། །མཐོ་རིས་མཛེས་མ་ཐམས་ཅད་ཀྱི། །དཔལ་དུ་གྱུར་པའི་རྟ་ལྗང་ཅན། །དྲུག་
པ་ནི། རྐང་འཐུང་འཁྲིགས་པའི་ནགས་ཚལ་དང༌། །རྒྱལ་ཕྲན་ཚོགས་ཀྱིས་ཉེར་བསྟེན་པའི། །ས་
འཛིན་འདི་དག་བརྟན་ཅིང་བརྗིད། །ས་འཛིན་འདི་དག་བརྟན་ཅིང་བརྗིད། །
129

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་བརྒྱད་པ།
གཉིས་པ་ལན་གཉིས་སུ་བཟླས་པ་ལ་གསུམ་སྟེ། རྐང་པ་དང་པོ་གཉིས་པ་དང་གསུམ་
པར་བཟླས་པ། དང་པོ་གསུམ་པ་དང་བཞི་པར་བཟླས་པ། གཉིས་པ་གསུམ་པ་དང་བཞི་པར་
བཟླས་པའོ། །དང་པོ་ནི། མཚོ་སྐྱེས་མཛེས་ཤིང་རབ་དཀར་བ། །མཚོ་སྐྱེས་མཛེས་ཤིང་རབ་དཀར་བ། །
མཚོ་སྐྱེས་མཛེས་ཤིང་རབ་དཀར་བ། །འདི་གསུམ་བདག་གི་ཡིད་དུ་འོང་། །གཉིས་པ་ནི། འདབ
ལྡན་གཞོན་ནུ་སྙིང་དུ་སྡུག །འཇིག་རྟེན་སྐྱེ་རྒུ་ཐམས་ཅད་ལ། །འདབ་ལྡན་གཞོན་ནུ་སྙིང་དུ་སྡུག །
འདབ་ལྡན་གཞོན་ནུ་སྙིང་དུ་སྡུག །མཛེས་ཤིང་བསིལ་ལ་སྙིང་སྡུག་པའི། །མཁའ་སྤྱོད༼༣༽བུ་མོ་ཡིད་
དུ་འོང༌། །མཁའ་སྤྱོད༼སྤྲིན༽བུ་མོ་ཡིད་དུ་འོང་། །མཁའ་སྤྱོད༼༽བུ་མོ་ཡིད་དུ་འོང་། །གསུམ་པ་ལན་
གསུམ་བཟླས་པ་ནི། པདྨ་རྒྱ་མཚོ་ཅན་གྱིས་བདག་དགའ་བསྐྱེད། །པདྨ༼ཚངས་སྲས༽ཅན་གྱིས་བདག་
དགའ་བསྐྱེད། །པདྨ༼སྤྱན་རས་གཟིགས༽ཅན་གྱིས་བདག་དགའ་བསྐྱེད། །པདྨ༼རྩ་དྲ༽ཅན་གྱི་བདག་དགའ་
བསྐྱེད། །བཅུ་གཉིས་པ་ཚིགས་བཅད་བཟླས་པ་ནི། མགྲིན་སྔོན༼རྨ་བྱཱ༽ཅན་ཡིད་དགའ་བྱེད་པའི། །
མཁའ་སྤྱོད༼༽དཔལ་མོ་དེ་དང་ནི། །འདབ་ལྡན༼རྩ་བྱཱ༽ཕྲེང་བས་ཉེར་བསྟེན་པའི། །དབྱངས་ཅན༼ངང་
མོ༽བུ་མོ་དེ་ཡིད་འོང་། །མགྲིན་སྔོན༼དབྱུག༽ཅན་ཡིད་དགའ་བྱེད་པའི། །མཁའ་སྤྱོད༼ཨུམ༽དཔལ་མོ་དེ་
དང་ནི། །འདབ་ལྡན༼པདྨ༽ཕྲེང་བས་ཉེར་བསྟེན་པའི། །དབྱངས་ཅན༼ལྷ་མོ༽བུ་མོ་དེ་ཡིད་འོང༌། །བཅུ་
གསུམ་པ་ཟུང་ལྡན་ཆེན་པོ་ནི། དཔལ་དགེ་ལེགས་མཆོག་དཔལ་དགེ་ལེགས། །དགེ་ལེགས་མཆོག་
དཔལ་དགེ་ལེགས་མཆོག པལ་དགེ་ལེགས་མཆོག །ལེགས་མཆོག་དཔལ་དགེ །ལེགས་མཆོག་དཔལ་དགེ་ལེགས་མཆོག་དཔལ། །མཆོག་དཔལ་དགེ་
ལེགས་མཆོག་དཔལ་དགེ །བཅུ་གཉིས་པ་འདྲེས་པའི་ཟུང་ལྡན་ནི། བྱང་སེམས་སེམས་རྒྱུད་དུལ་ལ་
འཇམ། །འཇམ་དབྱངས་དབྱངས་ཅན་ལྷ་མོ་དངོས། །དངོས་ཀུན་ཀུན་མཁྱེན་ཇི་བཞིན་མཁྱེན། །
མཁྱེན་རབ་རབ་འབྱམས་ཚད་གཟུང་མེད། །
དྲུག་པ་ལུགས་ལས་ལྡོག་པའི་ཟུང་ལྡན་ལ་གསུམ་སྟེ། རྐང་པ་རེ་རེ་ལྡོག་པ། ཚིགས་
བཅད་ཕྱེད་ལྡོག་པ། ཚིགས་བཅད་རང་སོ་ལྡོག་པའོ། །དང་པོ་ནི། དཔལ་ལྡན་བདེ་བས་དགའ་མ་
དགའ། །དགའ་མ་དགའ་བས་བདེ་ལྡན་དཔལ། །གསུང་ངག་སྙན་པའི་ཚངས་དབྱངས་གསུང་། །
གསུང་དབྱངས་ཚངས་པའི་སྙན་ངག་གསུང༌། །གཉིས་པ་ནི། དུལ་ཞིང་ཞི་ལ་འཇམ་དང་དེས། །
130

ཚིག་རྒྱན་སྙན་ངག་གི་བསྟན་བཅོས་མེ་ལོང་གི་རྒྱན་གྱི་དཔེར་བརྗོད་རབ་གསལ་བཀླགས་པས་ཀུན་ཤེས་ལས་སྒྲ་རྒྱན་གབ་ཚིག
བཙུན་ཞིང་བཟང་ལ་མཁས་དང་རིག །རིག་དང་མཁས་ལ་བཟང་ཞིང་བཙུན། །དེས་དང་འཇམ་ལ་
ཞི་ཞིང་དུལ། །གསུམ་པ་ནི། དངོས་ཉིད་སྟོང་པར་གཟིགས་ཤིང་དགོངས། །མཁྱེན་ཡངས་ཟབ་དོན་
གསང་སྔགས་རིག །དགེ་ལྡན་རིགས་མཆོག་བློ་བཟང་མཛད། །འཕགས་པར་ལྷ་མོས་རབ་དང་དད། །
དད་དང་རབ་མོས་ལྷག་པར་འཕགས། །མཛད་བཟང་བློ་མཆོག་རིགས་ལྡན་དགེ ། རིག་སྔགས་
གསང་དོན་ཟབ་ཡངས་མཁྱེན། །དགོངས་ཤིང་གཟིགས་པར་སྟོང་ཉིད་དངོས། །གཉིས་པ་བྱ་དཀའི་
རྒྱན་ལ་དྲུག་སྟེ། བ་ལང་གཅིན། ཕྱེད་འཁོར། ཀུན་འཁོར། དབྱངས་ངེས་པ། སྐྱེ་གནས་ངེས་པ།
གསལ་བྱེད་ངེས་པའོ། །བཞི་པ་དབྱངས་ངེས་པ་ལ་བཞི་སྟེ། དབྱངས་བཞིར་ངེས་པ། གསུམ་དུ་ངེས་པ།
གཉིས་སུ་ངེས་པ། གཅིག་ཏུ་ངེས་པའོ། །དང་པོ་ནི། ཇི་བཞིན་ཉིད་ཀྱི་ཏིང་འཛིན་རིག་ཅིང་གཟིགས། །
དུས་གསུམ་ཀུན་ཏུ་ནུས་མཐུས་བདུད་དཔུང་བཏུལ། །དགེ་ལེགས་དཔེ་མེད་བདེ་ཆེན་ཡེ་ཤེས་
བརྙེས། །དཀོན་མཆོག་ངོ་བོ་མགོན་ཁྱོད་མོས་བློས་བསྟོད། །ཅེས་དབྱངས་ཨི་ཨུ་ཨེ་ཨོ་བཞིར་ངེས་
པ་ལྟ་བུའོ། །གཉིས་པ་ནི། ཞིང་འདིར་ཉི་བཞིན་གཟི་བྱིན་གྱིས་བརྗིད་ཅིང༌། །གཞུང་ལུགས་ཕུལ་
བྱུང་ཐུགས་ཆུད་རྟུལ་ཞུགས་གྲུབ། །ཉོན་མོངས་ཚོགས་བཅོམ་འགྲོ་མགོན་གཙོ་བོ་ཁྱོད། །ཆོས་
འཁོར་བསྐོར་མཛོད་ཡོངས་རྫོགས་བློ་གྲོས་སྩོལ། །ཞེས་དབྱངས་ཨི་ཨུ་ཨོ་གསུམ་དུ་ངེས་པ་ལྟ་བུའོ། །
གསུམ་པ་ནི། སྲིད་པའི་འཆིང་ཞི་ཞི་ཉིད་མི་དམིགས་ཤིང༌། །སྡིག་སྒྲིབ་དཔྱིས་འབྱིན་གཉིས་འཛིན་
རིམ་གྱིས་ཞི། །དབྱེར་མེད་རྟེན་འབྲེལ་ལེགས་མཁྱེན་ཆེར་དགྱེས་ཏེ། །ཐེག་ཆེན་བཤེས་གཉེན་ཉེར་
བསྟེན་ངེས་ཤེས་བརྙེད། །ཅེས་དབྱངས་ཨི་ཨེ་གཉིས་སུ་ངེས་པ་ལྟ་བུའོ། །བཞི་པ་ནི། ལས་ངན་བག་
ཆགས་བཅས་པ་ཐམས་ཅད་སྤངས། །མཐའ་ཡས་གཞན་ཕན་བསམ་པ་ཡང་དག་མངའ། །ཐབས་
ལ་མཁས་པས་ལམ་བཟང་གསལ་བར་མཛད། །དག་པ་ཡ་མཚན་ཅན་ལ་བདག་ཅག་དད། །ཅེས་
དབྱངས་ཨ་གཅིག་ཏུ་ངེས་པ་ལྟ་བུའོ། །ལྔ་པ་སྐྱེ་གནས་ངེས་པའི་བྱ་དཀའ་ལ་ཡང་བཞི་སྟེ། སྐྱེ་
གནས་བཞིར་ངེས་པ། གསུམ་དུ་ངེས་པ། གཉིས་སུ་ངེས་པ། གཅིག་ཏུ་ངེས་པའོ། །དང་པོ་ནི།
དཔའ་བོ་དཔའ་མོ་དཔག་མེད་པོ། །གངྒཱ་བརྒལ་དཀའ་གང་སྐུ་དཀར། །ཅ་ཅོ་ཆ་ཙམ་ཤ་ཚས་མཛའ། །
ལ་ལས་ལ་ལ་ནན་ཏུ་བདའ། །ཞེས་ཡི་གེ་སྐྱེ་གནས་མཆུ་མགྲིན་རྐན་ལྕེ་བཞིར་ངེས་པ་ལྟ་བུའོ། །
131

རིས་མེད་ཆོས་རིག་གཏེར་མཛོད་ལས།
སྙན་འགྲེལ་དཔེ་དཀོན་གཅེས་བཏུས་པོད་བརྒྱད་པ།
གཉིས་པ་ནི། མ་སྨད་སྤོབས་པ་དཔེ་མེད་པོ། །འཇམ་དཔལ་དཔའ་བོ་མ་ཕམ་པ། །བསྟན་ལ་གནས་
ལ་ཐ་དད་བལྟ། །ཁ་གང་ངག་འགལ་ཨ་ཧ་ཧ། །ཞེས་སྐྱེ་གནས་མཆུ་ལྕེ་མགྲིན་པ་གསུམ་དུ་ངེས་པ་
ལྟ་བུའོ། །གསུམ་པ་ནི། ས་ལས་ས་ལུ་སོས་པ་དེ། །ས་ལ་བལྟས་ན་ས་ལེ་མཐོང༌། །མ་མོ་མ་བབ་
བུང་བ་དཔའ། །ཕ་མ་བུ་ཕོ་བུ་མོ་བྱམས། །ཞེས་སྐྱེས་གནས་ལྕེ་དང་མཆུ་གཉིས་སུ་ངེས་པ་ལྟ་བུའོ། །
བཞི་པ་ནི། བསྟན་ལ་གནས་ན་སྟོན་ལ་དད། །ས་གནས་སོ་སོས་ནན་ཏན་དུ། །ད་ལྟ་མཐའ་དག་
གནད་བསྟན་ན། །གནས་བརྟན་ལ་ནི་དད་ནས་བདའ། །ཞེས་སྐྱེ་གནས་ལྕེ་རྩེ་གཅིག་པུར་ངེས་པ་ལྟ་
བུའོ། །
དྲུག་པ་གསལ་བྱེད་ངེས་པའི་བྱ་དཀའ་ལ། གསལ་བྱེད་བཞིར་ངེས་པ། གསུམ་དུ་ངེས་པ།
གཉིས་སུ་ངེས་པ། གཅིག་ཏུ་ངེས་པའོ། །དང་པོ་ནི། རི་རུ་ར་རེ་རུ་རུ་རེ། །སོས་སོ་ས་ས་སོ་སོ་སོས། །
གག་གོག་ག་གེ་གུ་གེ་གུག །ལ་ལ་ལེ་ལོ་ལ་ལ་ལུ། །ཞེས་གསལ་བྱེད་ཀྱི་ཡི་གེ་ར་ས་ག་ལ་བཞིར་
ངེས་པ་ལྟ་བུའོ། །གཉིས་པ་ནི། ལ་ལ་སོ་སོ་སུན་ནས་སུ། །ལེ་ལན་ལས་ལ་ལེན་ནོ་ལོ། །ས་ལས་
ནས་སོན་ནས་སུ་ནི། །སོ་ལོ་ས་ལེ་སེ་ལོ་སོས། །ཞེས་གསལ་བྱེད་ལ་ས་ན་གསུམ་དུ་ངེས་པ་ལྟ་བུའོ། །
གསུམ་པ་ནི། ལ་ལ་སོ་སོ་ལེ་ལོས་སུ། །ལ་ལ་ས་ལས་ས་ལི་སེལ། །སོས་སུ་ས་ལ་སེ་ལོ་སོས། །སཱ་
ལ་སུ་ལུ་སི་ལི་ལི། །ཞེས་གསལ་བྱེད་ས་ལ་གཉིས་སུ་ངེས་པ་ལྟ་བུའོ། །
བཞི་པ་ནི། དད་དེ་དད་དད་དེ་དད་དེ། །དད་དོ་དད་དོ་ད་དད་དོ། །དུད་དེ་དུད་དེ་ད་
དུད་དེ། །དུད་དོ་དུད་དོ་ད་དུད་དོ། །ཞེས་གསལ་བྱེད་ད་གཅིག་པུར་ངེས་པ་ལྟ་བུའོ། །དེ་ལྟར་སྒྲ་རྒྱན་
རྣམ་པར་དབྱེ་བ་དག །ཟུང་ལྡན་བྱ་དཀའ་གཉིས་ལས་དང་པོ་ལ། །ཟུང་ལྡན་ཙམ་པོ་སོ་གཉིས་བྱ་
དཀའ་བའི། །ཟུང་ལྡན་དྲུག་དང་མཐའ་ཐོག་སྦྱར་བ་གཅིག །ཀུན་ཏུ་ཟུང་ལྡན་བཅོ་ལྔ་འདྲེས་པའི་
གཅིག །ལུགས་ལས་ཟློག་པའི་གསུམ་སྟེ་ལྔ་བཅུ་བདུན། །བྱ་དཀའ་ལ་ཡང་བ་ལང་གཅིན་དང་ནི། །
ཕྱེད་འཁོར་ཀུན་འཁོར་གསུམ་པོ་རེ་རེ་དང༌། །དབྱངས་ངེས་བཞི་དང་སྐྱེ་གནས་ངེས་པའི་བཞི། །
གསལ་བྱེད་ངེས་པའི་བཞི་དང་བཅོ་ལྔ་སྟེ། །ཐམས་ཅད་ངེས་པས་ཚིག་རྒྱན་བསྟན་བཅོས་ཆེ། །མེ་
ལོང་ལས་བྱུང་དངོས་བསྟན་སྒྲ་ཡི་རྒྱན། །བདུན་ཅུ་རྩ་གཉིས་མཆིས་པའི་དཔེར་བརྗོད་དོ། །ཤུགས་
132

ཚིག་རྒྱན་སྙན་ངག་གི་བསྟན་བཅོས་མེ་ལོང་གི་རྒྱན་གྱི་དཔེར་བརྗོད་རབ་གསལ་བཀླགས་པས་ཀུན་ཤེས་ལས་སྒྲ་རྒྱན་གབ་ཚིག
བསྟན་བགྲང་མཐའ་ཡས་ཀྱང་རིགས་བསྒྲེས་པས། །བདེ་བླག་ཤེས་ཕྱིར་གཞུང་དང་འདི་གཉིས་ཀར། །
དཔེར་བརྗོད་མ་བཀོད་ཡི་གེས་འཇིགས་པ་འོ། །འདིར་སྨྲས་པ། སྒྲ་རྒྱན་ཟད་མཐའ་མེད་པ་ཆུ་ཡི་
གཏེར། །མེ་ལོང་གཞུང་གི་དངོས་བསྟན་ཆུ་ཐིགས་ཙམ། །དེ་ཡང་བོད་སྐད་ལ་བསྒྱུར་ཕལ་ཆེར་
ཞིག །ཁོ་བོས་རྒྱ་དཔེར་ཞིབ་བརྟགས་དཔེར་བརྗོད་བགྱིས། །ལྷག་པར་བྱ་དཀའི་རྒྱན་རྣམས་བོད་
སྐད་ལ། །འཇུག་པ་མིན་ཞེས་སྔོན་གྱི་མཁས་པའི་ཚོགས། །ཕལ་གྱིས་དོར་ཞིང་ལ་ལས་མཛད་པ་
ཡང༌། །དཎྜིའི་གཞུང་དང་མཐུན་པར་མ་མཐོང་ནས། །རྣམ་དཔྱོད་བློ་དང་གཞན་ཕན་ལྷག་བསམ་
གྱིས། །བསྟན་བཅོས་འདིར་ནི་མ་ཚང་མེད་བཀོད་པ། །སྔ་ན་མེད་པའི་ལེགས་བཤད་ཕུལ་བྱུང་ཉིད། །
ཡིན་ཕྱིར་གཟུ་བོར་གནས་པའི་བློ་གསལ་འགའ། །མཆིས་ན་ཀུན་དགའ་རྒྱས་པའི་གར་བྱོས་ཤིག །
ལེགས་བཤད་འདི་ནི་རིག་གཞུང་མཛེས་པའི་རྒྱན། །མཁས་མང་སྙན་ཐུགས་བདུད་རྩིར་བྱེད་པའི་
དཔྱིད། །སྲས་བཅས་རྒྱལ་བ་དགྱེས་པའི་རོལ་མོ་སྟེ། །བསྟན་པ་རིན་ཆེན་གསལ་བའི་སྒྲོན་མེ་ཡིན། །
འོན་ཀྱང་བློ་མིག་རྨོངས་པས་ལྡོངས་པ་དང༌། །ཆགས་སྡང་ཕྲག་དོག་ཚེར་མ་གཟེངས་པ་དང༌། །
མངོན་རློམ་དྲེགས་པའི་ཆང་གིས་མྱོས་པ་དང༌། །ཆོས་བརྒྱད་ཤ་ཟའི་གདོན་གྱིས་བརླབས་པ་ཡི། །སྐྱེ་
བོ་མང་དུ་འདུས་པའི་ཚོགས་ནང་དུ། །ཁོ་བོའི་ལེགས་བཤད་ཡིད་བཞིན་ནོར་ཕྲེང་དང༌། །ཉེས་
བཤད་མཆིང་བུ་ཚར་དུ་དངར་བ་ལ། །ཁྱད་པར་ཅི་མཆིས་དེ་ཀོ་མཆི་མ་བཀུ། །འདི་སྦྱར་ལས་བསྐྲུན་
བཤད་མཆང་བ་ཆར་དུ་དངར་བ་ལ། །ཁྱད་་
རྣམ་དཀར་དགེ་བའི་དངོས། །ཟླ་ཚེས་མིག་སྨན་བྱུགས་འདྲར་བྱེད་པ་དེས། །རིག་ལམ་སྣང་བ་རྒྱས་
ཤིང་སྲིད་ཀུན་ཏུ། །བདག་ཀྱང་མཁས་པའི་བྱ་བས་དུས་འདར་ཤོག །ཅེས་ཚིག་རྒྱན་སྙན་ངག་གི་
བསྟན་བཅོས་མེ་ལོང་གི་དཔེར་བརྗོད་རབ་གསལ་བཀླགས་པས་ཀུན་ཤེས་ཞེས་བྱ་བ་ལས། སྒྲའི་
རྒྱན་གྱི་རྣམ་པར་བཤད་པའི་ལེའུ་སྟེ་གཉིས་པའོ།། །།
རྒྱལ་མཆོག་མཆོག་གི་མཆོག་གྱུར་ཤཱཀྱའི་ཏོག །མཁྱེན་རབ་རབ་འབྱམས་རབ་མངའ་
འཇམ་པའི་དབྱངས། །ལེགས་སྨྲ་སྨྲ་བའི་སྨྲ་དབང་དབྱངས་